อัพเดทเลือกตั้งสหรัฐ : “เนวาดา” รัฐชี้ชะตา “ไบเดน” คาดประกาศผลนับคะแนนเที่ยงคืนนี้!
อัพเดทเลือกตั้งสหรัฐ : “เนวาดา” รัฐชี้ชะตา “ไบเดน” คาดประกาศผลนับคะแนนเที่ยงคืนนี้! 
อัพเดทเลือกตั้งสหรัฐ : “เนวาดา” รัฐชี้ชะตา “ไบเดน” คาดประกาศผลนับคะแนนเที่ยงคืนนี้!
5 พ.ย. 2563

รัฐเนวาดา ซึ่งเป็นรัฐที่มีการคาดการณ์ว่าคะแนนของ 2 ผู้ท้าชิงตำแหน่งประธานาธิบดีสหรัฐฯ โดนัลด์ ทรัมป์ และ โจ ไบเดน จะสูสีกันมากนั้น ทางด้าน เวย์น ธอร์ลีย์ ผู้ช่วยเลขาธิการของรัฐ ได้เปิดเผยกับซีบีเอส ว่า จะไม่มีผลเลือกตั้งออกมาในวันพุธ (ตามเวลาท้องถิ่น) และจะประกาศผลในวันพฤหัสบดีในเวลาประมาณ 09.00 น. หรือตรงกับเวลาประมาณ 24.00 น. คืนนี้ (5 พ.ย.63) ตามเวลาในประเทศไทย
ทั้งนี้ เมื่อดูจากคะแนนของบีบีซี มีการนับคะแนนไปแล้ว 85%  โดยไบเดนมีคะแนนนำเล็กน้อย 7,647 เสียง
ขณะที่รัฐแอริโซนาก็คาดว่าจะไม่สามารถรายงานผลขั้นสุดท้ายได้ในวันพุธเช่นกัน โดยมีการนับคะแนนไปแล้ว 83%  และไบเดนนำอยู่ประมาณ 51%-48%  ทั้งนี้ สื่อสหรัฐฯ จำนวนหนึ่งได้คาดการณ์แล้วว่าไบเดนชนะในรัฐนี้
อย่างไรก็ตาม ในรัฐจอร์เจีย ซึ่งเป็นแบทเทิลกราวด์สเตท กรรมการเลือกตั้งของฟูลตัน เคาตี้ ซึ่งเป็นเขตที่มีประชากรมากสุดของรัฐ กล่าวว่า การนับคะแนนควรจะเสร็จสิ้นภายในวันพุธ
อนึ่ง จากระบบของบีบีซี มีการนับคะแนนในเขตฟูลตัน เคาตี้ไปแล้ว 92%  โดยไบเดนนำอยู่ 72% ต่อ 27%  ส่วนคะแนนทั้งรัฐนับไปแล้ว 94%  ไบเดนได้ 49% ขณะที่ทรัมป์ได้ 50%